इस गधी ने अपनी आवाज से जीता लोगों का दिल, पहले गाती है, फिर खाती है
Updated Fri, 09th Aug 2019 05:38 PM IST
सोशल मीडिया पर इन दिनों एक गधी का गाना खूब वायरल हो रहा है। इस गधी के गाने ने सोशल मीडिया यूजर्स को उनका दीवाना बना दिया है। यह गधी पुणे के एनिमल शेल्टर में रहती है और इसका नाम गधी एमिली है। दरअसल यह गधी पहले गाती है उसके बाद ही खाती है।
एमिली की वोकल रेंज दिख रही है वायरल वीडियो में
इस वीडियो को एएफपी न्यूज एजेंसी ने ट्विटर पर पोस्ट किया है। एमिली के साथ इस एनिमल शेल्टर में बिल्लियां, कुत्ते, गाय और भैंसे भी रहते हैं। जब एमिली रेंहकना शुरु कर देती है तब उसके साथ शेल्टर का स्टाफ खेलना शुरु कर देते हैं।
एमिली का एक वीडियो स्टाफ ने बनाया था जिसमें उसकी वोकल रेंज साफ नजर आ रही है। इस वीडियो को सोशल मीडिया पेज पर स्टाफ ने पोस्ट कर दिया। यह वीडियो सोशल मीडिया पर खूब वायरल हो गया।
यह आदइडिया आयरलैंड के ओपरा गाने वाले से मिला
रेस्क्यू चैरिटेबल ट्रस्ट की मुखिया जेसिका रॉबर्ट्स ने कहा कि ज्यादातर हमारे सोशल मीडिया पेज पर गली-मुहल्लों से बचाकर लाए गए बीमार या जख्मी जानवरों की तस्वीरें और वीडियो पोस्ट होती हैं। यह तस्वीरें और वीडियो लोगों को बहुत दुखी कर देती हैं।
इसलिए हमने अपने पेज पर एमिली के गाने का वीडियो पोस्ट करने का फैसला लिया और लोगों ने इसे बहुत पसंद भी किया। उन्होंने आगे बताया कि इस बारे में आइडिया उन्हें आयरलैंड के एक गधे के गाने के वीडियो से आया। वह ओपरा के अंदाज में रेंहकता था। उसका वीडियो भी सोशल मीडिया पर वायरल हो गया था।
एमिली जैसे ही खाने का टोकरा देखती है वैसे ही गाना शुरु कर देती है
जेसिका ने आगे कहा कि सड़क पर एमिली गाना गाकर अपने खाने का इंतजाम करती थी। शायद एमिली से गाना वहीं से शुरु किया था। एमिली के सामने जैसे ही खाने का टोकरा आता है वह गाना शुरु कर देती है। गधों और खच्चरों पर भारतीय उद्योग में बहुत बोझ डाला जाता है।
इतना ही नहीं उनके साथ बर्ताव भी बहुत बुरा होता है। एमिली का जीवन भी आसान नहीं था ऐसा ही मुश्किलों भरा था। अब एमिली वहां से निकल गई है और गाना गाती है। एमिली दो साल पहले सेंटर के स्टाफ को जख्मी हालत में मिली थी।
Animal husbandryDonkey sing songdonkey videoPunevideo viral